01/03/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.7953. Pasek Minerales, S. A. U. Cariño

ANUNCIO DE INFORMACIÓN PÚBLICA CLAVE: DH. V15.7953 PASEK MINERALES, S. A. U., de conformidade co artigo 261 do Regulamento do dominio público hidráulico, solicita a modificación da autorización outorgada por Augas de Galicia en data 30/10/2009 para o vertido de augas residuais depuradas ao río Seixo procedentes da explotación mineira “Mina David Fracción 1.ª N.º 6.014” asentada en Landoi (T. M. Cariño), trasladada ao seu en favor en data 14/12/2012. As augas residuais industriais de proceso e de escorrega xeradas na zona de instalacións son conducidas para o seu tratamento a unha balsa de decantación en formigón de 941,89 m 2 de superficie total e 2 m de profundidade, subdividida en tres compartimentos (o primeiro de 44,78 m de lonxitude e 6,91 m de anchura media; o segundo de 46,81 m de lonxitude e 7,48 m de anchura media; e o terceiro de 35,08 m de lonxitude e 8,03 m de anchura media). As augas residuais industriais e de escorrega depuradas reutilízanse nas instalacións verténdose o excedente (1.150 m 3 /ano) a un foso ou arqueta final, dende a que se realiza o vertido ao río Seixo (cunca da ría de Santa Marta de Ortigueira) no punto de coordenadas UTM (ETRS89): X=586.381; Y=4.838.872; mediante condución de PVC soterrada de 250 mm de diámetro e 42,5 m de lonxitude. As augas residuais fecais xeradas nos aseos e vestiarios da explotación (350 m 3 /ano) son tratadas nun sistema constituído polos seguintes dispositivos: Arqueta de desbaste dotada de reixa manual de 30 mm de luz de paso. Equipo compacto de decantación-dixestión con filtro biolóxico en PRFV deseñado para 15 habitantes equivalentes, de 1,42 m de diámetro e 3,55 m de lonxitude, cun volume de decantación-dixestión de 3 m 3 e un volume de filtro biolóxico de 1,8 m 3. As augas residuais fecais depuradas canalízanse cara o foso ou arqueta final existente á saída da balsa de decantación que dá servizo á zona de instalacións, para o seu vertido ao río Seixo conxuntamente coas augas residuais industriais e de escorrega depuradas procedentes da zona de instalacións. As augas residuais industriais de escorrega xeradas na zona de explotación son tratadas nunha serie de balsas de decantación escavadas no terreo coas seguintes características: Balsa do banco 16 de 294 m 2 de superficie e profundidade variable entre 1,5 e 2 m, que dá servizo á subcunca SC-1, que abrangue parte do banco 16 e pistas adxacentes. Balsa do banco 10 de 1.209 m 2 de superficie e profundidade máxima de 2,5 m, que dá servizo á subcunca SC2, que abrangue parte dos bancos 8 a 16, así como pistas de acceso auxiliares á explotación. Esta balsa, que recibe tamén o efluente da balsa banco 16, verte á balsa do banco 2. Balsa do banco 6 de 375 m 2 de superficie e profundidade variable entre 2 e 3,4 m, que dá servizo á subcunca SC3, que abrangue parte dos bancos 5 a 7, así como pistas de acceso auxiliares á explotación. Balsa do banco 4 de 154 m 2 de superficie e profundidade variable entre 2 e 3 m, que dá servizo á subcunca SC4, que abrangue parte do banco 4, así como pistas de acceso auxiliares á explotación; esta balsa recibe tamén o efluente da balsa do banco 6. Balsa do banco 3 de 165 m 2 de superficie e profundidade variable entre 1,5 e 2 m, que dá servizo á subcunca SC5, que abrangue restos do banco 2 e parte do banco 4, así como pistas de acceso auxiliares á explotación; esta balsa recibe tamén o efluente da balsa do banco 4. Balsa do banco 2 de 4.111 m 2 de superficie e profundidade variable entre 1,8 e 3,2 m, que dá servizo á subcunca SC6, que abrangue a zona leste da área de explotación, ocupando os restos do banco 1 ata o 16, así como pistas de acceso auxiliares á explotación; esta balsa recibe tamén os efluentes das balsas dos bancos 3 e 10. Balsa do banco 1 de 115 m 2 de superficie e 2 m de profundidade, que dá servizo á subcunca SC7, que abrangue a zona entre a cunca da zona de instalacións e a subcunca SC6, ocupando parcialmente os restos do banco 1, así como pistas de acceso auxiliares á explotación; esta balsa recibe tamén o efluente da balsa do banco 2. Balsa de vertido de 510 m 2 de superficie e profundidade variable entre 1,5 e 2 m, que dá servizo á subcunca SC8, que abrangue a zona inferior (suroeste) da zona de explotación; esta balsa recibe tamén o efluente da balsa do banco 1. O efluente da balsa de vertido (8.560,60 m 3 /ano) vértese no punto de coordenadas UTM: X=586.973; Y=4.838.856 (ETRS89), sendo canalizado, mediante cunetas escavadas no terreo con encachados en diferentes puntos así como tubos de formigón para cruzar pistas e a estrada de acceso, ata a súa incorporación ao río Seixo (cunca da ría de Santa Marta de Ortigueira) no punto de coordenadas UTM (ETRS89): X=587.032; Y=4.838.498. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2-9.º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 14 de febreiro de 2017. A xefa da Área de Vertidos Asdo.: Isabel Vila Vilariño